Միեւնույն ժամանակ, չնայած իրավական կարգավորումներին, նա շատ լուրջ խնդիր համարեց սա: «Մեծ հաշվով, այս խնդիրը շատ լուրջ է, ավելի շատ քաղաքական հարթության վրա է, քան իրավական: Սա մեզ վերադարձնում է սեպտեմբերի 3-ի իրավիճակին, երբ երկրի ղեկավարությունն իր որոշումը կայացրեց և երկիրը տարավ դեպի ԵՏՄ: Բնական է, որ դրանից բխող հազար ու մի պաշտոնական համաձայնագրեր կարող են կնքվել: Դրանով մենք մեր սուվերենությունը, փաստորեն, գնալով տալիս ենք այն պետությանը, որը համարվում է ստրատեգիական պարտնյոր, բայց իրականում մեզ վերադարձնում է դեպի կայսրություն»,- ասաց Աշոտ Մելիքյանը` հավելելով, որ համաձայն օրենքի կամ պայմանագրի անհրաժեշտության դեպքում անձնական տվյալներն այլ պետությանը փոխանցելը մեկ բան է, իսկ այլ պետությանը թույլատրել անարգել օգտվել «քո տվյալներից բազայից»՝ ընդհանրապես այլ: